stanford-oval/wikipedia huggingface dataset:
Mikko Puumalainen
Kannanottoja

Vähemmistövaluutettuna toiminut Puumalainen piti syksyllä 2004 Tatu Vanhasen lausuntoja afrikkalaisten alhaisemmasta älykkyysosamäärästä kiihottamisena kansanryhmää vastaan. Keskusrikospoliisi kuitenkin ilmoitti elokuussa 2004, ettei Vanhasta ole syytä epäillä rikoksesta, eikä KRP aloittanut esitutkintaa. Tammikuussa 2007 Cloetta Fazer luopui tunnetusta Lakupoika-lakritsipakkauksesta sen jälkeen, kun Puumalainen oli tehnyt asiasta tutkimuspyynnön Kuluttajavirastoon. Maaliskuussa 2007 Puumalainen paheksui Kylähullut-yhtyeen kappaleen Lisää persettä rättipäille sanoitusta. Hänestä se oli selvästi muslimeja loukkaava ja huonoa makua osoittava. Puumalainen arvioi kuitenkin, että huonoa makua on perinteisesti Suomessa suojattu sananvapaudella ja että syytekynnystä kiihottamisesta kansanryhmää vastaan on pidetty korkeana.
Keväällä 2014 apulaisoikeuskansleri Puumalainen linjasi koulujen uskonnollisten tilaisuuksien olevan ongelmallisia uskonnonvapauden ja yhdenvertaisuuden kannalta. Hän kehotti Opetushallitusta tarkistamaan kouluille annettua uskonnollisia tilaisuuksia koskevaa ohjeistusta. Opetushallitus ja monet poliitikot kritisoivat Puumalaisen lausuntoa.
Puumalainen tyrmäsi marraskuussa 2023 hallituksen valmisteleman päätöksen koko itärajan sulkemiseksi reaktiona Venäjän aikaansaamaan satojen turvapaikanhakijoiden saapumiseen itärajalle. Hänen mukaansa päätöksessä ei riittävästi turvattu mahdollisuutta hakea turvapaikkaa. Seuraavana päivänä Puumalainen hyväksyi hallituksen päätöksen kaikkien rajanylityspaikkojen pohjoisinta Raja-Joosepin rajanylityspaikkaa lukuun ottamatta sulkemisesta kuukaudeksi. Puumalaisen ratkaisu herätti paljon kritiikkiä, ja sitä arvostelivat muun muassa Euroopan hybridiosaamiskeskuksen verkostojohtaja Jukka Savolainen, oikeusministeri Leena Meri, valtiovarainministeri Riikka Purra ja useat kansanedustajat. Sen sijaan pääministeri Petteri Orpo totesi, ettei valtioneuvoston jäsenten ole sopivaa arvostella oman laillisuusvalvojan toimintaa, ja korkeimman hallinto-oikeuden presidentti Kari Kuusiniemi piti poliitikkojen kannanottoja oikeusvaltioperiaatteen kannalta huolestuttavina. Noin viikko Puumalaisen ratkaisun jälkeen oikeuskansleri Tuomas Pöysti hyväksyi hallituksen päätöksen koko itärajan sulkemisesta kahdeksi viikoksi todettuaan, että uhka oli nyt vakavampi ja päätöksen perustelut riittävät.
Poliittisia näkemyksiä

Puumalainen kuvaa arvomaailmaansa sanomalla, että se on sosiaalisesti hyvin herkkä ja että hän haluaisi, ettei kukaan "putoaisi yhteiskunnan turvaverkon läpi". Vuonna 2024 hän seisoi yhä vuoden 2003 kantansa takana: etninen moninaistuminen muuttaa suomalaisuutta ja tuottaa monikulttuurisen yhteiskunnan, jossa parhaimmillaan vähemmistö ei sulaudu enemmistöön mutta näiden välillä ei ole jyrkkää kahtiajakoa. Hän kertoo saaneensa uhkailuja ja haistatteluja kannanottojensa vuoksi.
Miekkailu kesäolympialaisissa 2024 – naisten kalvan joukkuekilpailu

Naisten kalpamiekkailun joukkuekilpailu Pariisin 2024 kesäolympialaisissa kilpailtiin 30. heinäkuuta 2024 Grand Palais’ssa Pariisissa. Kilpailuun osallistui kahdeksan joukkuetta, joista jokainen koostui kolmesta varsinaisesta jäsenestä ja yhdestä varajäsenestä. Kilpailun voitti Italia, hopeaa sai Ranska ja pronssia Puola.
Karsinta

Olympiamiekkailun joukkuekilpailuihin pääsi mukaan kahdeksan joukkuetta: maailmanrankingin neljä parasta ja näiden ulkopuolelta rankingissa korkeimmalla ollut joukkue kultakin neljältä karsinta-alueelta.
Formaatti

Mukaan päässeet kahdeksan joukkuetta sijoitettiin yksinkertaiseen pudotuskaavioon. Puolivälierävaiheen voittajat jatkoivat välieriin, häviäjät sijoitusotteluihin. Välierien voittajat kohtasivat loppuottelussa ja häviäjät pronssiottelussa.
Kussakin joukkueessa kilpaili kolme varsinaista jäsentä ja yksi varajäsen. Ottelut koostuivat yhdeksästä osaottelusta niin, että kummankin joukkueen kaikki varsinaiset jäsenet ottelivat toisen joukkueen kaikkia varsinaisia jäseniä vastaan. Halutessaan joukkueet saattoivat korvata varajäsenellä kenet tahansa varsinaisen jäsenen ennen osaottelun alkua. Osaottelut kestivät kolme minuuttia tai kunnes toinen joukkueista saavutti pistetavoitteen. Tavoite kasvoi jokaisessa osaottelussa viidellä niin, että ensimmäinen osaottelu päättyi toisen joukkueen noustua viiteen pisteeseen, toinen kymmeneen ja niin edelleen. Voittaja oli se joukkue, joka ensimmäisenä saavutti 45 pistettä tai oli johdossa ajan loppuessa viimeisessä osaottelussa. Tasatilanteessa siirryttiin minuutin mittaiselle jatkoajalle, jossa ensin pisteen saanut voitti.
Tapahtumat

Puolivälieristä välieriin pääsivät Italia, Kiina, Puola ja Ranska. Välierissä Italia voitti Kiinan ja Ranska Puolan melko selvin luvuin 45–24 ja 45–39. Pronssiottelussa kohtasivat Kiina ja Puola. Ensimmäisten kolmen osaottelun jälkeen Puola johti kahdella pisteellä, mutta neljännessä Sun Yiwen käänsi tilanteen kahden pisteen johdoksi Kiinalle. Tämän jälkeen tilanne tasoittui niin, että viimeiseen osaotteluun lähdettiin tasatilanteesta. Yu Sihan vei Kiinan jo kahden pisteen johtoon, mutta Aleksandra Jarecka toi Puolan jälleen tasoihin. Yu teki pisteen alle viisi sekuntia ennen ottelun loppua, mutta Jarecka tasoitti jälleen, kun aikaa oli 2,9 sekuntia. Jatkoajalla Jarecka teki ratkaisevan pisteen ja Puola sai pronssia pistein 32–31.
Loppuottelussa Italia johti ensimmäisen osaottelun jälkeen, mutta sen jälkeen Ranska nousi edelle ja pysyi muutaman pisteen johdossa. Seitsemännessä osaottelussa Ranskan Coraline Vitalis jäi kahteen pisteeseen Giulia Rizzin tuodessa viidellä pisteellään Italian pisteen päähän Ranskasta. Toiseksi viimeisessä osaottelussa Italia nousi jo pisteellä Ranskan edelle. Viimeisessä osaottelussa kohtasivat Ranskan Auriane Mallo-Breton ja Italian Alberta Santuccio. Se eteni tasatilanteessa, kunnes 19 sekuntia ennen otteluajan päättymistä Mallo-Breton teki pisteen. Santuccio kuitenkin tasoitti vielä ottelun ja teki jatkoajalla pisteen, jolla Italia voitti pistein 30–29. Mallo-Bretonille pisteen tappio loppuottelussa oli jo toinen samoissa olympialaisissa. Hän jäi hopealle myös kalvan yksilökilpailussa.
Ottelukaavio

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  


|  |  Italia | 39 |  |  |  |  |  |  |  |  |
|  |  Italia | 39 |  |  |  |  |  |  |  |  |
|  |  Egypti | 26 |  |  |  |  |  |  |  |  |
|  |  Egypti | 26 |  |  |  Italia | 45 |  |  |  |  |
|  |  |  |  |  |  Italia | 45 |  |  |  |  |
|  |  |  |  |  |  Kiina | 24 |  |  |  |  |
|  |  Kiina | 45 |  |  |  Kiina | 24 |  |  |  |  |
|  |  Kiina | 45 |  |  |  |  |  |  |  |  |
|  |  Ukraina | 41 |  |  |  |  |  |  |  |  |
|  |  Ukraina | 41 |  |  |  |  |  |  |  Italia | 30 |
|  |  |  |  |  |  |  |  |  |  Italia | 30 |
|  |  |  |  |  |  |  |  |  |  Ranska | 29 |
|  |  Puola | 31 |  |  |  |  |  |  |  Ranska | 29 |
|  |  Puola | 31 |  |  |  |  |  |  |  |  |
|  |  Yhdysvallat | 29 |  |  |  |  |  |  |  |  |
|  |  Yhdysvallat | 29 |  |  |  Puola | 39 |  |  |  |  |
|  |  |  |  |  |  Puola | 39 |  |  |  |  |
|  |  |  |  |  |  Ranska | 45 |  |  | Pronssiottelu | Pronssiottelu |
|  |  Ranska | 37 |  |  |  Ranska | 45 |  |  | Pronssiottelu | Pronssiottelu |
|  |  Ranska | 37 |  |  |  |  |  |  |  |  |
|  |  Etelä-Korea | 31 |  |  |  |  |  |  |  |  |
|  |  Etelä-Korea | 31 |  |  |  |  |  |  |  Puola | 32 |
|  |  |  |  |  |  |  |  |  |  Puola | 32 |
|  |  |  |  |  |  |  |  |  |  Kiina | 31 |
|  |  |  |  |  |  |  |  |  |  Kiina | 31 |
Sijoitusottelut
Sijoitukset

| Sija | Joukkue | Urheilijat |
| --- | --- | --- |
| 01  |  Italia | Mara Navarria Giulia Rizzi Alberta Santuccio Rossella Fiamingo |
| 02  |  Ranska | Alexandra Louis-Marie Auriane Mallo-Breton Coraline Vitalis Marie-Florence Candassamy |
| 03  |  Puola | Aleksandra Jarecka Alicja Klasik Renata Knapik-Miazga Martyna Swatowska-Wenglarczyk |
| 4 |  Kiina | Sun Yiwen Tang Junyao Xu Nuo Yu Sihan |
| 5 |  Etelä-Korea | Kang Young-mi Lee Hye-in Song Se-ra Choi In-jeong |
| 6 |  Ukraina | Džoan Feibi Bežura Vlada H’arkova Olena Kryvytska Darja Varfolomjejeva |
| 7 |  Yhdysvallat | Anne Cebula Margherita Guzzi Vincenti Hadley Husisian Katharine Holmes |
| 8 |  Egypti | Nardin Ehab Shirwit Gaber Aya Hussein Loulwa Soliman |
Michael Kors

| Michael Kors |
| --- | --- |

Henkilötiedot
Syntynyt: 9. elokuuta 1959 (ikä 65) Long Island, New York
Kansalaisuus:  yhdysvaltalainen
Ammatti:  muotisuunnittelija
Puoliso:  Lance LaPere
Muut tiedot
Aktiivisena:  n. 1980–
Tyyli:  klassinen, selkeälinjainen
Michael David Kors (alkujaan Karl Anderson, Jr., s. 9. elokuuta 1959 Long Island, New York) on yhdysvaltalainen muotisuunnittelija. Hänet tunnetaan erityisesti naisten klassisten ja selkeälinjaisten vapaa-ajan vaatteiden suunnittelijana sekä Muodin huipulle -televisiosarjan tuomarina.. Hän suunnitteli 1981 ensimmäisen naistenvaatemallistonsa ja oli Céline-muotitalon luovana johtajana 1997–2003.
Varhainen elämä

Karl Andersonin äiti oli Revlonin malli ja isä college-opiskelija. He erosivat kun Karl oli kaksivuotias. Karlista tuli nimeltään Michael David Kors viisivuotiaana, kun hän sai äitinsä uuden aviomiehen sukunimen ja sai samalla valita itselleen uudet etunimet.
Ura

Kors opiskeli Manhattanin Fashion Institute of Technology -oppilaitoksessa, mutta keskeytti opintonsa päästyään suunnittelemaan mallistoja newyorkilaiselle Lothar’s-vaateliikkeelle. Vogue-lehteen Kors pääsi ensimmäisen kerran vuonna 1980. Seuraavana vuonna hän suunnitteli oman naistenvaatemallistonsa ja perusti oman vaatemerkin, jota Bergdorf Goodman- ja Saks Fifth Avenue -liikkeet alkoivat myydä.
Vuonna 1984 Kors järjesti ensimmäisen runway-shownsa. Hän suunnitteli Bergdorf Goodmanille kašmir- ja turkisvaatemallistoja ja kehitti tyyliään kohti yksinkertaista eleganssia, jota Vogue kutsui ”neoklassiseksi” ja käytännölliseksi mutta yllättäväksi. Vuonna 1989 Kors suunnitteli ensimmäiset kenkänsä.
Vuoden 1990 taloudellisten vaikeuksiensa jälkeen Kors loi huokean KORS Michael Kors -vaatemalliston. Hänestä tuli vuonna 1997 Céline-muotitalon luova johtaja kuudeksi vuodeksi. Sinä aikana hän laajensi omaa brandiaan miestenvaatteilla, asusteilla ja hajuvesillä. Vuonna 2003 Kors sai muotialan arvostetuimman tunnustuksen, Council of Fashion Designers of American vuoden miestenvaatesuunnittelijan palkinnon.
Vuonna 2004 Kors pyydettiin Muodin huipulle -televisio-ohjelmaan. Hän oli siinä tuomarina vuoteen 2012, jolloin hän jäi sarjasta pois aikatauluongelmien takia. Kors suunnittelee vaatteita useille kuuluisuuksille kuten Michelle Obamalle ja Angelina Jolielle. Hän on nimennyt innoittajikseen Jacqueline Kennedy Onassiksen, Gwyneth Paltrow’n ja Ali MacGraw’n.
Yksityiselämä

Kors asuu New Yorkissa. Hän solmi vuonna 2011 avioliiton pitkäaikaisen poikaystävänsä Lance LaPeren kanssa, joka on Michael Kors Women's Design -yhtiön varapuheenjohtaja.
Miekkailu kesäolympialaisissa 2024 – miesten säilän joukkuekilpailu

Miesten säilämiekkailun joukkuekilpailu Pariisin 2024 kesäolympialaisissa kilpailtiin 31. heinäkuuta 2024 Grand Palais’ssa Pariisissa. Kilpailuun osallistui kahdeksan joukkuetta, joista jokainen koostui kolmesta varsinaisesta jäsenestä ja yhdestä varajäsenestä. Kilpailun voitti Etelä-Korea, hopeaa sai Unkari ja pronssia Ranska.
Karsinta

Olympiamiekkailun joukkuekilpailuihin pääsi mukaan kahdeksan joukkuetta: maailmanrankingin neljä parasta ja näiden ulkopuolelta rankingissa korkeimmalla ollut joukkue kultakin neljältä karsinta-alueelta.
Formaatti

Mukaan päässeet kahdeksan joukkuetta sijoitettiin yksinkertaiseen pudotuskaavioon. Puolivälierävaiheen voittajat jatkoivat välieriin, häviäjät sijoitusotteluihin. Välierien voittajat kohtasivat loppuottelussa ja häviäjät pronssiottelussa.
Kussakin joukkueessa kilpaili kolme varsinaista jäsentä ja yksi varajäsen. Ottelut koostuivat yhdeksästä osaottelusta niin, että kummankin joukkueen kaikki varsinaiset jäsenet ottelivat toisen joukkueen kaikkia varsinaisia jäseniä vastaan. Halutessaan joukkueet saattoivat korvata varajäsenellä kenet tahansa varsinaisen jäsenen ennen osaottelun alkua. Osaottelut kestivät kunnes toinen joukkueista saavutti pistetavoitteen. Tavoite kasvoi jokaisessa osaottelussa viidellä niin, että ensimmäinen osaottelu päättyi toisen joukkueen noustua viiteen pisteeseen, toinen kymmeneen ja niin edelleen. Voittaja oli se joukkue, joka ensimmäisenä saavutti 45 pistettä.
Tapahtumat

Puolivälieristä välieriin pääsivät Etelä-Korea, Ranska, Unkari ja Iran. Välierissä Etelä-Korea voitti Ranskan pistein 45–39 ja Unkari niukasti Iranin 45–43. Pronssiottelussa kohtasivat Ranska ja Iran. Maailmanrankingissa yhdeksänneksi sijoitettu Iran oli päivän yllättäjä edettyään välieriin ja hävittyään siellä Unkarille vain niukasti. Ranskaa vastaan ottelu näytti kuitenkin jo varhaisessa vaiheessa selvältä, kun Sébastien Patrice voitti toisessa osaottelussa Farzad Baherin 5–0. Boladé Apithy ja Maxime Pianfetti eivät olleet omissa osaotteluissaan yhtä ylivoimaisia, mutta Ranska voitti lopulta selkein lukemin 45–25.
Loppuottelussa, kuten vuoden 2023 MM-finaalissakin, kohtasivat Etelä-Korea ja Unkari. Park Sang-won voitti ensimmäisessä osaottelussa kolminkertaisen olympiavoittaja Áron Szilágyin 5–4. Oh Sang-uk ja Gu Bong-il vahvistivat Etelä-Korean johtoa kasvattamalla omissa osaotteluissaan eroa Unkariin yhdellä ja kahdella pisteellä. Kahdessa seuraavassa osaottelussa tilanne pysyi jokseenkin samana, mutta kuudennessa osaottelussa András Szatmári toi Oh’ta vastaan Unkarin pisteen päähän Etelä-Koreasta. Seitsemännessä osaottelussa Etelä-Korean vaihtomies Do Gyeong-dong palautti joukkueensa menetetyn etumatkan voittamalla Krisztián Rabbin 5–0. Tästä kuuden pisteen tappioasemasta Unkari ei enää kyennyt nousemaan, vaikka viimeisessä osaottelussa Szilágyi tekikin kahdeksan pistettä ennen kuin Oh ratkaisi voiton Etelä-Korealle pistein 45–41. Olympiakulta oli Etelä-Korealle miesten säilän joukkuekilpailussa kolmas perättäinen.
Ottelukaavio

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  


|  |  Etelä-Korea | 45 |  |  |  |  |  |  |  |  |
|  |  Etelä-Korea | 45 |  |  |  |  |  |  |  |  |
|  |  Kanada | 33  |  |  |  |  |  |  |  |  |
|  |  Kanada | 33  |  |  |  Etelä-Korea | 45 |  |  |  |  |
|  |  |  |  |  |  Etelä-Korea | 45 |  |  |  |  |
|  |  |  |  |  |  Ranska | 39  |  |  |  |  |
|  |  Egypti | 41 |  |  |  Ranska | 39  |  |  |  |  |
|  |  Egypti | 41 |  |  |  |  |  |  |  |  |
|  |  Ranska | 45  |  |  |  |  |  |  |  |  |
|  |  Ranska | 45  |  |  |  |  |  |  |  Etelä-Korea | 45 |
|  |  |  |  |  |  |  |  |  |  Etelä-Korea | 45 |
|  |  |  |  |  |  |  |  |  |  Unkari | 41  |
|  |  Unkari | 45 |  |  |  |  |  |  |  Unkari | 41  |
|  |  Unkari | 45 |  |  |  |  |  |  |  |  |
|  |  Italia | 38  |  |  |  |  |  |  |  |  |
|  |  Italia | 38  |  |  |  Unkari | 45 |  |  |  |  |
|  |  |  |  |  |  Unkari | 45 |  |  |  |  |
|  |  |  |  |  |  Iran | 43  |  |  | Pronssiottelu | Pronssiottelu |
|  |  Iran | 45 |  |  |  Iran | 43  |  |  | Pronssiottelu | Pronssiottelu |
|  |  Iran | 45 |  |  |  |  |  |  |  |  |
|  |  Yhdysvallat | 44  |  |  |  |  |  |  |  |  |
|  |  Yhdysvallat | 44  |  |  |  |  |  |  |  Ranska | 45 |
|  |  |  |  |  |  |  |  |  |  Ranska | 45 |
|  |  |  |  |  |  |  |  |  |  Iran | 25  |
|  |  |  |  |  |  |  |  |  |  Iran | 25  |
Sijoitusottelut
Sijoitukset

| Sija | Joukkue | Urheilijat |
| --- | --- | --- |
| 01  |  Etelä-Korea | Do Gyeong-dong Gu Bon-gil Oh Sang-uk Park Sang-won |
| 02  |  Unkari | Csanád Gémesi Krisztián Rabb András Szatmári Áron Szilágyi |
| 03  |  Ranska | Boladé Apithy Jean-Philippe Patrice Sébastien Patrice Maxime Pianfetti |
| 4 |  Iran | Farzad Baher Mohammad Fotouhi Ali Pakdaman Mohammad Rahbari |
| 5 |  Italia | Luigi Samele Luca Curatoli Michele Gallo Pietro Torre |
| 6 |  Egypti | Adham Moataz Ziad El-Sissy Mohamed Amer Yassin Khodir |
| 7 |  Yhdysvallat | Eli Dershwitz Mitchell Saron Colin Heathcock Filip Dolegiewicz |
| 8 |  Kanada | Fares Arfa Shaul Gordon Francois Cauchon Olivier Desrosiers |
My Life as a Teenage Robot

| My Life as a Teenage Robot |
| --- | --- |

Tyyli:  piirrossarja sci-fi toiminta komedia
Kestoaika:  22 min
Luoja(t):  Rob Renzetti
Pääosissa:  Janice Kawaye Chad Doreck Audrey Wasilewski Candi Milo Moira Quirk Cree Summer Quinton Flynn
Alkuperämaa:   Yhdysvallat
Alkuperäiskieli:  englanti
Verkko:   Nickelodeon
Esitetty:  1. elokuuta 2003 – jatkuu edelleen
Jaksoja:  40
Tuotanto
Tuotantoyhtiö(t):  Klasky Csupo Nickelodeon Animation Studios
Palkinnot
Voitetut:  Emmy (2004) BMI Cable (2004) OIAF (2004)
Ehdokkuudet:  Annie (2004, 2005, 2006) Golden Reel (2007)
Aiheesta muualla
IMDb 
My Life as a Teenage Robot on yhdysvaltalainen Emmy-palkittu piirrossarja, jonka loi Rob Renzetti. Sarjasta on tuotettu yhteensä 40 jaksoa, jotka on esitetty vuodesta 2003 alkaen. Sarja sijoittuu tulevaisuuteen vuoteen 207X ja se kertoo 16-vuotiaasta robottitytöstä, joka ei enää halua taistella rikollisia vastaan vaan elää, kuten tavallinen teini-ikäinen tyttö.
Juoni

Tarina kertoo 16-vuotiaasta robottitytöstä nimeltä XJ-9, joka mieluiten haluaisin kutsua itseään Jennyksi. Hän asustaa kaupungissa nimeltä Tremorton, jossa Jenny tykkää käydä ostoksilla ja yrittää sopeutua high schooliin, sekä viettää aikaansa ystäviensä Bradin ja Tuckin kanssa. Hänen luojansa tohtori Wakeman suunnitteli Jennyn erittäin sivistyneeksi taistelurobotiksi, mutta antoi tälle myös tunteellisen sydämen. Tämän myötä Jennyllä on usein omat mielipiteet siitä miten hänen pitäisi elää elämäänsä. Eikä Jenny haluaisi aina pelastaa maailmaa pahuudelta vaan viettää aikaansa, kuten teini-ikäiset. Koulussa hänen vihollisinaan ovat huomiota vailla olevat Crustin serkukset, jotka eivät pidä siitä, kun Jenny saa kaiken huomion.
Hahmot

XJ-9/Jenny
Brad Carbunkle
Tuck Carbunkle
Nora Wakeman
Brit Crust
Tiff Crust
Sheldon Lee
Don Prima
herra Pigott
Razinski
Äänirooleissa

| 0 | 1 | 2 |
| --- | --- | --- |
|  Janice Kawaye  | … |  XJ-9/Jenny   |
|  Chad Doreck  | … |  Brad   |
|  Audrey Wasilewski  | … |  Tuck   |
|  Candi Milo  | … |  Nora Wakeman, Jantrice, Pteresa   |
|  Moira Quirk  | … |  Brit   |
|  Cree Summer  | … |  Tiff   |
|  Quinton Flynn  | … |  Sheldon Lee, Don Prima, sivuäänet   |
|  Billy West  | … |  Razinski, herra Pigott   |
|  Jason Marsden  | … |  Lee, Climber, sivuäänet   |
|  Kath Soucie  | … |  XJ-4, XJ-5   |
|  Grey DeLisle  | … |  rouva Binty, Amber, sivuäänet   |
Aiheesta muualla

TV.com[vanhentunut linkki]
Nickelodeon.fi (Arkistoitu – Internet Archive)
The Wiki of a Teenage Robot
Daniel Padilla

| Daniel Padilla |
| --- | --- |

Henkilötiedot
Syntynyt: 26. huhtikuuta 1995 (ikä 29) Quezon City, Filippiinit
Ammatti:  näyttelijä
Näyttelijä
Aktiivisena:  2010–
Aiheesta muualla
IMDb
Daniel John Ford Padilla (s. 26. huhtikuuta 1995 Quezon City, Filippiinit) on filippiiniläinen näyttelijä.
Chus Lampreave

María Jesús ”Chus” Lampreave (11. joulukuuta 1930 Madrid – 4. huhtikuuta 2016 Almería) oli espanjalainen näyttelijä.
Lampreave teki ensiesiintymisensä elokuvassa vuonna 1958. Myöhemmällä urallaan hän tuli tunnetuksi varsinkin Pedro Almodóvarin elokuvista.
Lampreave voitti Goya-palkinnon vuonna 1993 ja oli Cannesin elokuvajuhlien paras naisnäyttelijä vuonna 2006. Hän teki Almodóvarin lisäksi yhteistyötä muun muassa Luis García Berlangan kanssa.
Aiheesta muualla

Chus Lampreave Internet Movie Databasessa. (englanniksi)
Miks

| ”Miks” Sini Sabotage |
| --- | --- | --- |

Singlen tiedot
 Albumilta: 22 m²
 Julkaistu: 15. marraskuuta 2013
 Tuottaja(t): DJPP Jaakko Salovaara
 Tyylilaji: rap, pop, elektroninen
 Kesto: 03.38
 Levy-yhtiö: PME Records / Warner Music Finland
Sini Sabotagen muut singlet
| ”Levikset repee” 2013 | ”Miks” 2013 | ”Lambada” 2014 |
"Miks" on suomalaisartisti Sini Sabotagen kappale hänen ensimmäiseltä, 22 m² -nimiseltä studioalbumilta. Sen julkaisivat PME Records sekä Warner Music Finland albumin toisena singlenä 15. marraskuuta 2013. Kappale nousi kaupallisilla listoilla latauslistan 5.- sekä singlelistan 14. sijalle. Se oli myös parhaimmillaan radioiden 29. soitetuin kappale.
Kappaleet

Miks – 3.38
Listasijoitukset

| Lista | Paras sijoitus |
| --- | --- |
Suomen virallinen singlelista: 14 
Suomen virallinen latauslista: 5 
Radiolista: 29
Cursus honorum

| --- | --- |
Rooman valtakunta
  Osa historian artikkelisarjaa  Rooman valtakunnan hallinto
Ajanjaksot
Rooman kuningaskunta 753 eaa. – 510 eaa.  Rooman tasavalta 510 eaa. – 27 eaa.  Rooman keisarikunta 27 eaa. – 476 jaa.
 Länsi-Rooma 330–476:  Itä-Rooma 330–1453  Trebizond 1204–1461  Theodoro 1204–1475
Virkamiehet
Konsuli Preettori Prokonsuli Propreettori: Ediili Kvestori Tribuuni Kensori
Poikkeusvirat
Diktaattori Magister equitum Sotatribuuni-konsuli: Kuningas Triumviraatti Decemviri
Tribunicia potestas: 
Arvonimet
Keisari
Legaatti Dux Officium Prefekti Vicarius Vigintisexviri: Liktori Magister militum Imperaattori Princeps senatus Pontifex maximus Tetrarkki
Instituutiot ja lait
Rooman senaatti Cursus honorum Rooman kansankokoukset: Rooman laki Rooman kansalaisuus Imperium
Cursus honorum tarkoittaa viranhaltijan uraa Rooman valtakunnassa. Eri virat seurasivat toisiaan määrätyssä järjestyksessä.
Sotilastribuuni – ennen viranhaltijanuran aloittamista oli Rooman kansalaisen palveltava kymmenen vuotta Rooman armeijassa.
Kvestori – ehdokkaan täytyi olla 30-vuotias tai vanhempi. Kvestoriksi valitseminen johti automaattisesti senaatin jäsenyyteen. Kvestorit valittiin kansankokouksessa (comitia tributa).
Ediili – ehdokkaan täytyi olla 36-vuotias tai vanhempi. Ediilit valittiin plebeijien kokouksessa (concilium plebis).
Preettori – ehdokkaan täytyi olla 39-vuotias tai vanhempi. Preettorit valittiin sotaväenkokouksessa (comitia centuriata). Virka-aikansa päätyttyä preettori saattoi päästä jonkin provinssin hallitsijaksi propreettoriksi.
Konsuli – korkein virka Rooman tasavallan aikana. Ehdokkaan täytyi olla 42-vuotias tai vanhempi. Konsulit valittiin sotaväenkokouksessa. Virka-aikansa päätyttyä konsuli pääsi yleensä jonkin provinssin hallitsijaksi prokonsulina.
Kensori – korkea virkamies, joka teetti väestönlaskennan ja verollepanon (census) joka viides vuosi. Kensorit valittiin sotaväenkokouksessa.
Dick Armey

Dick Armey
Richard Keith ”Dick” Armey (s. 7. heinäkuuta 1940 Cando, Pohjois-Dakota) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Texasin 26.[lähde? ] vaalipiiristä vuosina 1985–2003 ja toimi edustajainhuoneen enemmistöjohtajana vuosina 1995–2003.
Armey on joutunut toistuvilla ”lipsahduksillaan” useasti pinteeseen; hän on muun muassa hyökännyt Barney Frankia vastaan nimittämällä tätä ”Barney Fagiksi” ja väittämällä sitä vahingoksi. Frank on demokraatti ja avoimesti homoseksuaali edustajainhuoneen pitkäaikaisjäsen.